ปวดหัวจี๊ดๆ และปวดบริเวณต้นคอ แต่ไม่มีไข้ ควรทำอย่างไรครับ
สวัสดีค่ะ อาการปวดหัวจี๊ดๆและปวดบริเวณต้นคอดังกล่าวมานั้น อาจจะมีสาเหตุมาจาก ปวดจากกล้ามเนื้อหรือเส้นเอ็นบริเวณศีรษะและลำคอมีการตึงตัวจากการใช้งาน หรือการเกร็งผิดท่าค้างไว้นานๆ หรือเป็นอาการปวดจากปลายเส้นประสาทอักเสบ อาจปวดจี๊ดๆ ร้าวไปตามแนวเส้นประสาท ปวดจากการมีนรองกระดูกที่คอเสื่อมในผู้สูงอายุ หรือนรองกระดูกคอปลิ้นมากดทับเส้นประสาทเบื้องต้นพักการใช้งานหรือเกร็งบริเวณดังกล่าว ฝึกยืดเหยียดกล้ามเนื้อ ไม่ค้างท่าใดท่าหนึ่งนานๆ รับประทานยาแก้ปวดเพื่อบรรเทาอาการได้หากปวดมากควรไปพบแพทย์หากกินยาหรือพักการใช้งานแล้วยังปวดมากขึ้นเรื่อยๆ ปวดจนรบกวนการใช้ชีวิตประจำวัน หรือทำให้ขยับคอ หรือแขนได้ลำบากมาก